《登虔州城楼》
明代·程可则

郁孤台畔暮烟空，与客登临起大风。马耳群山归睥睨，虎头全郡览崆峒。

江通闽楚三千里，地跨东南百二雄。十载楼船纷下濑，兵戈今喜罢虔中。

作者简介：（1624—1673）明末清初广东南海人，字周量，一字湟溱，号石臞。少时从学于陈邦彦。入清，顺治九年会试第一，被排挤不得与殿试。十年后，试授中书。历兵部郎中、桂林知府。广交游，以诗文名世，与王士禛等交好。有《海日堂集》等。